Document ID: /roh_data/filtered/fineweb-2-filterrobots_roh.jsonl.gz/62691

Il bigliet dal di da la vschinauncha es ün bigliet dal di generel da la viafier svizra SBB. Al di da la data stampeda as po druver l’intera rait da trafic public da la SBB e sieus partenaris.
Ün bigliet dal di da la vschinauncha cuosta 45.—francs. Per mincha di spordscha la vschinauncha Schlarigna trais bigliets dal di. Els sun antedatos, transferibels e pussibilteschan viedi liber sün tuot il traget da l’abunamaint generel illa seguonda classa. Ün barat da bigliets dal di fingià pajos u üna restituziun dal predsch da cumprita nu sun pussibels.
Ils bigliets dal di da la vschinauncha paun gnir retrats resp. reservos online, per telefon und persunelmaing al fnestrigl. Per plaschair pajer ils bigliets dal di da la vschinauncha reservos per telefon u e-mail infra trais dis da lavur bar u culla carta EC tar nus al fnestrigl, uschigliö vain annuleda la reservaziun.
La vschinauncha Schlarigna nu trametta üngüns bigliets dal di per posta.